
JÕELÄHTME  VALLAVOLIKOGU	
O T S U S	


Kostivere								15. oktoober 2026 nr 

Volituste andmine enampakkumise alghinna muutmiseks

Jõelähtme Vallavolikogu 12.03.2026 otsusega nr 33 otsustati võõrandada kirjaliku enampakkumise vormis järgnev Maardu külas asuv vallavara:
· Killu tee 1 (katastritunnus 24501:001:1547, registriosa nr 22643450, pindala 11 963 m2, sihtotstarve 50% tootmismaa ja 50% ärimaa); 
· Killu tee 3 (katastritunnus 24501:001:1556, registriosa nr 22643450, pindala 11 207 m2, sihtotstarve 50% tootmismaa ja 50% ärimaa); 
· Kruusa tee 2 (katastritunnus 24501:001:1551, registriosa nr 22643450, pindala 12 215 m2, sihtotstarve 50% tootmismaa ja 50% ärimaa);
· Kruusa tee 4 (katastritunnus 24501:001:1555, registriosa nr 22643450, pindala 11 076 m2, sihtotstarve 50% tootmismaa ja 50% ärimaa);
· 11102 Maardu mõisa tee (katastritunnus 245001:001:1548, registriosa nr 22643450, pindala 4160 m2, sihtotstarve 100 % transpordimaa).

Nimetatud otsusega anti vallavalitsusele ülesanne korraldada enampakkumine ja delegeeriti vallavalitsusele täpse alghinna määramine eeldusel, et alghind ei tohi olla odavam kui kutselise hindaja ekspertarvamuses leitud kinnistu keskmine turuväärtus, s.o. 618 000 eurot, vastavalt kutselise hindaja poolt koostatud hindamisaktiga. 

Vallavalitsus on korraldanud antud kinnistute võõrandamiseks kirjaliku enampakkumise tähtajaga 30.06.2026, 18.08.2026, 22.09.2026 ja 15.10.2026, kuid ühtegi pakkumist esitatud ei ole. 

Kuna vallavara võõrandamise otsuse eeldused ja asjaolud ei ole vahepealsel perioodil muutunud, siis on otstarbekas võimaldada vallavalitsusel alandada enampakkumise alghinda. 

Jõelähtme valla 2026. aasta eelarve ühe katteallikana on ettenähtud Jõelähtme vallale kuuluva kinnisvara müük. Seetõttu on vajalik võõrandada vallale kuuluvat kinnisvara, mida omavalitsus ei vaja enda põhiülesannete täitmiseks.

Lähtudes eeltoodud asjaoludest ning võttes aluseks Jõelähtme Vallavolikogu 12.09.2006 määruse nr 29 „Jõelähtme vallavara valitsemise kord“ § 28 lõike 1 punkti 1, § 29 lõike 1 punkti 2 ja § 32, Jõelähtme Vallavolikogu 

o t s u s t a b:

1. Volitada vallavalitsust kinnistute Killu tee 1, Killu tee 3, Kruusa tee 2, Kruusa tee 4 ja 11102 Maardu mõisa tee enampakkumise korraldamisel vähendama alghinda kuni 20 % kutselise hindaja poolt määratud tavalisest turuväärtusest.
2. Lubada vallavalitsusel punktis 1 nimetatud kinnisasjade müügi enampakkumist läbi viia kirjalikus või suulises vormis.
3. Otsus jõustub teatavakstegemisest.





Jaak Aab
vallavolikogu esimees
2

image1.png




